הקריה הלאומית לארכאולוגיה של ארץ ישראל

הקריה הלאומית לארכאולוגיה של ארץ ישראל ע"ש ג'יי וג'ני שוטנשטיין הוא משכנה של רשות העתיקות המאחד את כל יחידות רשות העתיקות הפזורות ברחבי ישראל למבנה מרכזי. הקריה ממוקמת בקריית המוזיאונים בקריית הלאום בירושלים, בסמוך למוזיאון ישראל ומוזיאון ארצות המקרא. את הקריה תכנן האדריכל משה ספדיה.

==היסטוריה==
טקס הנחת אבן הפינה נערך ב-15 באוקטובר 2006, אך מאחר שהמדינה הקצתה לפרויקט רק 60 מיליון שקלים, שאר תקציב ההקמה היה תלוי בתרומות ובניית המבנה התעכבה.

בנובמבר 2007 אשרה הוועדה מחוזית לתכנון ולבנייה את תוכנית המבנה. התכנון המפורט הסתיים בשנת 2010. בראשית שנת 2011 הסתיימה החציבה בשטח. בינואר 2012 פרסמה רשות העתיקות מכרז לבניית המתחם שישתרע על שטח של 35,000 מ"ר. עלות הפרויקט על פי התכנון הראשוני הייתה 300 מיליון שקל. לאחר שלבניין נוספו שימושים נוספים ביניהם: משרדי המטה של רשות העתיקות, מחסני העתיקות לאכלוס כשני מיליון פריטים, מעבדות, ספרייה וחללי תצוגה לציבור, עלה תקציב ההקמה ל-400 מיליון שקל.

באוקטובר 2016 נערך טקס חנוכת המבנה, אולם בפועל בנייתו לא הושלמה עקב חוסר במשאבים ורק האגף המזרחי אוכלס. הבנייה נמשכה במקביל עם גיוס תרומות נוספות.

== המרכז הלאומי למטבעות ע"ש שאול א. פוקס ==
המרכז הלאומי למטבעות ע"ש שאול א. פוקס הוא מרכז המחקר הישראלי הראשון לנומיסמטיקה. מרכז המחקר כולל למעלה מ-120,000 מטבעות מתקופות שונות החל מלפני כ-2,300 שנה ועד המאה ה-17. רוב המטבעות הם ממצאים בודדים מחפירות ארכאולוגיות גדולות וקטנות. בנוסף האוסף כולל למעלה מ-150 מטבעות זהב, כסף וברונזה, המתחילים בתקופה הפרסית לתקופה העות'מאנית. חשיבותו יוצאת הדופן של האוסף נובעת מכך שמקורם של כמעט כל המטבעות נקבע. לכן, היא מייצגת את אחד ממאגרי המידע המדעי הגדולים ביותר מסוגו בעולם. רוב הרכישות נעשו בין 1925 ועד 1948.

== הספרייה הלאומית לארכאולוגיה ==

במרכז הוקמה הספרייה הלאומית לארכאולוגיה שמשמשת גם בתור ספריית ייעוץ ומחקר, עלות הפרויקט כ-300 מיליון שקלים.

==גלריית תמונות==
{| align=center
|<gallery widths="200px" heights="170px" perrow="4">
File:גג שקוף המדמה רשת צל המגנה מהשמש מעל חפירה ארכאולוגית מעל מבנה הקריה הלאומית לארכאולוגיה 06.jpg| גג שקוף המדמה רשת צל המגנה מהשמש מעל חפירה ארכאולוגית מעל מבנה הקריה הלאומית לארכאולוגיה
Program of the National Campus Archaeology of the Land of Israel.JPG|דגם מבנה הקריה הלאומית לארכאולוגיה של ארץ ישראל שהיה מוצב במסדרון ליד חדר הישיבות העגול במשרדי רשות העתיקות במוזיאון רוקפלר צולם בשנת 2011
File:פסיפסים על גג מבנה הקרייה הלאומית לארכאולוגיה של ארץ ישראל 01.jpg| פסיפס בית הכנסת מעין גדי מעל גג המבנה 
File:הספרייה הארכאולוגית בנין הקריה הלאומית לארכאולוגיה של ארץ ישראל 03.jpg| הספרייה הארכאולוגית 
File:רשימת התורמים להקמת הקריה הלאומית לארכאולוגיה של ארץ ישראל.jpg| רשימת התורמים להקמת הקריה הלאומית לארכאולוגיה של ארץ ישראל על קיר המבנה
File:גג שקוף המדמה רשת צל המגנה מהשמש מעל חפירה ארכאולוגית מעל מבנה הקריה הלאומית לארכאולוגיה 02.jpg|הגג שקוף המדמה רשת צל המגנה מהשמש מעל חפירה ארכאולוגית, חלקו התחתון 
</gallery>
|}

==ראו גם==
* קריית הלאום
* רשות העתיקות

== קישורים חיצוניים ==

* [http://wikimapia.org/#lat=31.7744809&lon=35.2035642&z=18&l=0&m=b הקריה הלאומית לארכאולוגיה של ארץ ישראל] באתר WikiMapia
* [http://www.antiquities.org.il/article_Item_ido.asp?module_id=&sec_id=25&subj_id=240&id=1102 הודעת רשות העתיקות על הנחת אבן הפינה לקריה הלאומית לארכאולוגיה של ארץ ישראל] באתר רשות העתיקות
* [https://www.antiquities.org.il/campus/ הקריה לארכאולוגיה של ארץ ישראל - על שם ג'י וג'ייני שוטנשטיין] באתר רשות העתיקות
* [http://www.pmo.gov.il/PMO/Archive/Speeches/2006/10/speecharchi151006.htm הודעת משרד ראש הממשלה בטקס הנחת אבן הפינה] באתר משרד ראש הממשלה
* [https://www.youtube.com/watch?v=JFjLz0Fz7Z8 הקריה הלאומית לארכאולוגיה של ארץ ישראל צילום מבפנים 23/5/2024], סרטון בערוץ יו טיוב
* [https://www.youtube.com/watch?v=2WniZYpxMgU הקריה הלאומית לארכאולוגיה של ארץ ישראל בגבעת רם בירושלים, מבנה חדש 23/5/24], סרטון בערוץ יו טיוב
* [https://www.youtube.com/shorts/JTL65R00Sew הקריה הלאומית לארכאולוגיה של ארץ ישראל בירושלים מתקן דמוי אוהל חפירה מתנשא מעל המבנה. 23/5/24] סרטון בערוץ יו טיוב

==הערות שוליים==

קטגוריה:ארכאולוגיה של ארץ ישראל
קטגוריה:עתיקות ארץ ישראל
קטגוריה:ירושלים: מוזיאונים לארכאולוגיה
קטגוריה:קריית הלאום
קטגוריה:רשות העתיקות
קטגוריה:מבנים ואתרים שתכנן משה ספדיה